钦定古今图书集成/明伦汇编/闺媛典/第167卷 > 赵瑞妻张氏
## 钦定古今图书集成/明伦汇编/闺媛典/第167卷 > 赵瑞妻张氏

按《宁波府志》：“张氏，名润玉，鄞人，赵瑞妻。生子龙甫四
期而瑞亡。家故贫，至是益落。舅姑垂白，诸孤稚日嗷
嗷待哺，亲党咸危之。张独茹荼攻苦，纺织以给，俯仰
至死，足不逾阈，语不高声。舅姑殁，昼夜号哭无已。子
龙长，择师教之，为邑诸生。娶孙氏，能养孀姑颇孝，竭
力供事，以疲瘵死。”